તે ઉપરાંત, બે અન્ય બાબતો પણ સરકારના પક્ષમાં કામ કરી રહી છે. પહેલી– આ પરિસ્થિતિમાં રિઝર્વ બેંકને સ્પષ્ટ અને નિશ્વિત અધિકાર મળેલા છે. તેનું કામ રિટેલ મોંઘવારી દરને નીચે (લગભગ 4 ટકા) રાખવાનું છે. એટલે, રૂપિયાનું મૂલ્ય ઘટવાની સ્થિતિમાં આરબીઆઈ પાસેથી તાત્કાલિક કાર્યવાહીની આશા રાખી શકાય તેમ નથી. હા, તે ઉતાર-ચડાવને થોડી હદ સુધી કાબુ કરવા માટે નાના-નાના પગલાં ચોક્કસ ઉઠાવે છે. બીજી– 2013માં આર્થિક વિકાસની ઝડપ ઘટી રહી હતી, પરંતુ 2018માં તે ફરીથી જોર પકડી રહી છે. જ્યારે સરકાર કોઈ મેક્રોઈકોનોમિક ફેક્ટરમાં ઝડપથી ફેરફારને લઈને પગલા ઉઠાવવા ઈચ્છે છે તો આર્થિક વિકાસના મજબૂત આંકડાથી તેને એવું કરવામાં સરળતા થઈ જાય છે.